Amália hercegnő 1865. szeptember 28-án született Londonban, mivel szülei az 1848-as francia februári forradalom elől ide menekültek száműzetésbe. Apja Philippe d’Orléans, Párizs grófja, egyben francia trónörökös, aki Ferdinand-Philippe d’Orléans trónörökösherceg és Ilona mecklenburg–schwerini hercegnő legidősebb fiúgyermeke volt. Apai nagyapai dédszülei I. Lajos Fülöp francia király és Bourbon–Szicíliai Mária Amália királyné (I. Ferdinánd nápoly–szicíliai király leánya), míg apai nagyanyai dédszülei Frigyes Lajos mecklenburg–schwerini herceg és Szász–Weimar–Eisenachi Karolina Lujza (Károly Ágost szász–weimar–eisenachi nagyherceg leánya) voltak.